הוועדה המסדרת, כנסת 24, פרוטוקול מספר 3, 2021-05-03 15:30

מכלוף מיקי זוהר: שלום לכולם.

מכלוף מיקי זוהר: אני פותח את ישיבת הוועדה המסדרת.

מכלוף מיקי זוהר: הנושא שביקשתי להציב על סדר-היום הוא: בחירת סגנים זמניים נוספים ליושב-ראש הכנסת.

מכלוף מיקי זוהר: בשבוע שעבר –זה היה בשבוע שעבר?

קריאה: זה היה בשבוע שעבר.

מכלוף מיקי זוהר: הזמן חלף.

זאב אלקין: אבל מה?

זאב אלקין: סגנים שבחרנו כבר קרסו?

מכלוף מיקי זוהר: לא.

מכלוף מיקי זוהר: הם אפילו עוד לא התחילו לעבוד.

מכלוף מיקי זוהר: אבל בשבוע שעבר היה סיכום באמת מתוכנן ומתואם, שנוסיף לנשיאות הכנסת עוד חמישה סגנים.

זאב אלקין: סיכום לא היה, מיקי.

מכלוף מיקי זוהר: והסיכום היה ביני לבין הגוש שלכם.

זאב אלקין: לא היה סיכום.

זאב אלקין: הייתה מחלוקת.

מכלוף מיקי זוהר: לא, היה סיכום שמוסיפים.

קארין אלהרר: כל הזמן הוא טוען לסיכומים.

מכלוף מיקי זוהר: היה סיכום שנוסיף.

זאב אלקין: הרי למה לא הצבענו על זה?

זאב אלקין: כי הייתה מחלוקת.

מכלוף מיקי זוהר: לא, לא.

מכלוף מיקי זוהר: היה סיכום שמוסיפים.

זאב אלקין: מתי היה סיכום?

מכלוף מיקי זוהר: והמחלוקת היא לא ביני לבינכם.

מכלוף מיקי זוהר: המחלוקת היא בתוך הגוש שלכם.

זאב אלקין: מתי היה סיכום?

זאב אלקין: בישיבה לפני שבוע התנגדנו כולנו לנוסחה הזאת של שמונה סגנים.

זאב אלקין: הצענו לך נוסחאות אחרות.

זאב אלקין: אתה דחית.

זאב אלקין: אז איך היה סיכום?

מכלוף מיקי זוהר: תראה, לא.

מכלוף מיקי זוהר: לאחר מכן, אחרי - - -

עודד פורר: הוא סיכם.

זאב אלקין: מה?

עודד פורר: הוא סיכם.

מכלוף מיקי זוהר: לא.

מכלוף מיקי זוהר: לא נכון.

מכלוף מיקי זוהר: עודד, אחרי שעבר מה שעבר בניגוד לעמדתכם, אנחנו דיברנו על כך שנלך על שמונה סגנים.

מכלוף מיקי זוהר: ואתם אמרתם שתעבירו לי שמות בהמשך.

זאב אלקין: מתי זה היה?

זאב אלקין: מתי היה הסיכום?

מכלוף מיקי זוהר: טוב, עוד פעם יגידו שלא היה ולא נברא ולא סוכם ולא דובר.

זאב אלקין: עוד פעם מיקי סיכם עם עצמו משהו.

מכלוף מיקי זוהר: אני סיכמתי עם עצמי?

מאיר כהן: אני דיברתי עם מיקי ואמרתי לו שאנחנו נבוא עם שמות וכן הבטחתי.

מכלוף מיקי זוהר: בבקשה.

מכלוף מיקי זוהר: מה אתה רוצה?

מכלוף מיקי זוהר: היי, זאב, תכחיש עכשיו.

מאיר כהן: אבל מייד התקשרתי למיקי - - -

מכלוף מיקי זוהר: מה יש לך להגיד על זה, זאב?

מאיר כהן: היי, מיקי?

מכלוף מיקי זוהר: לא, לא.

מכלוף מיקי זוהר: אני רוצה לשמוע את זאב.

מאיר כהן: ומייד התקשרתי למיקי ואמרתי לו: מיקי, אני מבקש לדחות את הישיבה.

מכלוף מיקי זוהר: ההצבעה.

מכלוף מיקי זוהר: נכון, כי לא הגעתם לסיכום.

מאיר כהן: אין הסכמות בינינו.

מאיר כהן: אני מבקש לדחות את זה.

מכלוף מיקי זוהר: בסדר.

מכלוף מיקי זוהר: אז אני חייב להגיד לך קודם כול - - -

מאיר כהן: רגע.

אחמד טיבי: אבל זו הישיבה האחרונה של מיקי.

מכלוף מיקי זוהר: לא בטוח.

מאיר כהן: ואז אמרתי לו: מיקי, פה אני לא מסכים.

מכלוף מיקי זוהר: לא בטוח.

אחמד טיבי: לא בטוח, תגיד.

מכלוף מיקי זוהר: לא בטוח.

מכלוף מיקי זוהר: יש גם מחר.

אחמד טיבי: תגיד, לא בטוח.

מכלוף מיקי זוהר: יש גם מחר.

מאיר כהן: מיקי, תביא את ההצעה שלך.

מאיר כהן: אני ביקשתי ממך לדחות את זה.

מאיר כהן: אנחנו הרבה מפלגות, יש בינינו ויכוח לגיטימי שבעולם.

מכלוף מיקי זוהר: אני חייב להגיד לך, מאיר, שאני מעודד.

אופיר כץ: אבל איך תקימו ממשלה?

מכלוף מיקי זוהר: אני מעודד מזה שהגוש שלכם לא מסתדר אחד עם השני.

אופיר כץ: בוא'נה, בחיאת, מאיר, מה, שני סגנים?

אופיר כץ: מה יהיה בממשלה?

מכלוף מיקי זוהר: זה מעודד אותי מאוד.

מאיר כהן: לא הבנתי.

אופיר כץ: שני סגנים אתם לא מסוגלים לבחור?

אופיר כץ: מה יהיה בממשלה?

עודד פורר: אנחנו מעדיפים - - -

מאיר כהן: לא, לא.

מכלוף מיקי זוהר: אתם לא מצליחים לבחור סגני יושב-ראש בגוש, אתם רוצים להקים ממשלה ביחד?

מכלוף מיקי זוהר: יאללה.

בועז טופורובסקי: ולא בגלל זה.

בועז טופורובסקי: כל אחד מוותר לעצמו - - -

מכלוף מיקי זוהר: עוד לא התחלת לדבר איתם על הדרישות שלך, והם לא מסתדרים.

מכלוף מיקי זוהר: תראה מה זה.

בועז טופורובסקי: כל אחד מוותר לעצמו, וזו הסיבה.

קטי קטרין שטרית: בוא נחכה לימים טובים - - - לדבר לבד.

מאיר כהן: חבריא, רגע, אני רוצה להפתיע אתכם.

מכלוף מיקי זוהר: לבחור סגנים, זאב, אתם לא מצליחים.

מכלוף מיקי זוהר: אתם רוצים להקים ממשלה?

מאיר כהן: מיקי, בניגוד אליכם, הוויכוח היה שכל אחד היה מוכן לוותר - - -

קריאה: בדיוק.

מכלוף מיקי זוהר: אה, מרוב ויתור.

מאיר כהן: כן.

מאיר כהן: ולא הצלחנו.

מכלוף מיקי זוהר: זאב, מה אתה אומר?

עודד פורר: מיקי, כולם רוצים - - -

זאב אלקין: מיקי, זה מאוד פשוט.

מכלוף מיקי זוהר: כן?

זאב אלקין: אתם הולכים מלמטה למעלה.

זאב אלקין: חילקתם סגנים.

זאב אלקין: עכשיו אתם רבים על ראשות ממשלה שנה, שנתיים - - - אנחנו הולכים מלמעלה למטה.

זאב אלקין: עוד לא הגענו לסגנים.

מכלוף מיקי זוהר: אה, זה הסוף.

מכלוף מיקי זוהר: הבנתי.

עודד פורר: אנחנו כרגע דנים - - -

זאב אלקין: אלו שתי שיטות.

מכלוף מיקי זוהר: האמת היא שיושב-ראש המפלגה שלך אמר בצורה ברורה – הוא בעצם היום סגר את הדלת באופן מוחלט והדברים ברורים.

אחמד טיבי: לא.

אחמד טיבי: הוא אמר שנה.

אחמד טיבי: הוא דיבר ספציפית שנה.

אחמד טיבי: לא אמר שנה וחצי.

אחמד טיבי: לא אמר שנתיים.

אחמד טיבי: תציעו לו שנתיים.

מכלוף מיקי זוהר: כמה?

מאיר כהן: הסיכום הכי גדול שהופר - - -

אחמד טיבי: שנתיים.

זאב אלקין: אחמד, למה לא שלוש, שלוש וחצי?

זאב אלקין: למה שנתיים?

מאיר כהן: רגע, אלקין.

אחמד טיבי: שלוש.

אחמד טיבי: הינה, אתה רואה?

אחמד טיבי: העיקרון מקובל.

אחמד טיבי: המחיר זה העיקר.

מכלוף מיקי זוהר: אני אגיד לכם משהו.

מכלוף מיקי זוהר: יש מקרים - - -

זאב אלקין: אחמד, אפשר להתחיל מארבע וחצי.

מאיר כהן: הסיכום הגדול שהופר הוא שאנחנו דיברנו בפעם הראשונה, וכדאי להגיד את זה כאן, שתוקמנה שלוש ועדות, לרבות ועדת קורונה.

מכלוף מיקי זוהר: הקמתי שלוש ועדות.

מכלוף מיקי זוהר: אחמד, הקמתי שלוש ועדות או לא?

מאיר כהן: קורונה.

מאיר כהן: אתה סיכמת איתי על ועדת קורונה בראשותה של שאשא-ביטון וחזרת בך.

אחמד טיבי: לא מאשר.

מכלוף מיקי זוהר: מנסור, כמה ועדות הקמתי?

מאיר כהן: חבל.

מאיר כהן: אל תדבר על הפרה.

מכלוף מיקי זוהר: שלוש.

מנסור עבאס: תלאתה.

מכלוף מיקי זוהר: יפה, תלאתה.

מכלוף מיקי זוהר: טוב, תראו, אני אגיד לכם משהו.

אופיר כץ: מיקי, אבל אני מאוד חושש ממה שנאמר פה.

מכלוף מיקי זוהר: שמה?

אופיר כץ: יש הרבה ויתורים בגוש הזה.

אופיר כץ: אם תהיה ממשלה, לאיזה ויתורים נלך?

מכלוף מיקי זוהר: תשמע, הינה, אני אומר פה קבל עם ועדה - -

אופיר כץ: זאב, אני מקווה שאתה תעמוד חזק עם כל הוויתורים האלה.

מכלוף מיקי זוהר: - - לפני שאני אעזוב את הוועדה הזאת - - -

זאב אלקין: - - -

אופיר כץ: אני מקווה שתעמוד חזק עם כל הוויתורים המתוכננים.

מכלוף מיקי זוהר: אני אומר לכם שלפני שאני אעזוב את הוועדה הזו, אני אומר לך, זאב - - -

יועז הנדל: אתה יודע מה - - -

מכלוף מיקי זוהר: אני אומר לך, זאב - - -

זאב אלקין: אופיר, אתם הגנתם על ראש ממשלה - - -

מכלוף מיקי זוהר: ואני אומר לכם – וגם לך, יועז, אתה חבר הוועדה המסדרת – יש לי רצון עז לראות איך הגוש יתפקד כשאני אביא לפה חוקים לפטור מחובת הנחה שלמשל גדעון סער הגיש בקדנציה הקודמת.

זאב אלקין: תביא.

אחמד טיבי: אנחנו יודעים שתביא.

אחמד טיבי: אנחנו יודעים.

זאב אלקין: תביא.

מכלוף מיקי זוהר: שלמשל ימינה הגישו בקדנציה הקודמת.

מירב בן ארי: סליחה, אבל מי ייתן לך פטור מחובת הנחה?

מירב בן ארי: בוא נתחיל מזה.

מכלוף מיקי זוהר: מה?

מכלוף מיקי זוהר: מה?

מירב בן ארי: מי ייתן לך פטור מחובת הנחה, קודם כול?

מכלוף מיקי זוהר: שאלה טובה.

מכלוף מיקי זוהר: מי יהיה בעד ומי יהיה נגד.

מירב בן ארי: לא.

מירב בן ארי: למה שבכלל ניתן לך אם ניקח את ועדת הכנסת?

מכלוף מיקי זוהר: שאלה מצוינת.

אופיר כץ: זה מה שהוא אומר לך.

מכלוף מיקי זוהר: אם רוצים לקדם חוק, צריך לתת לו פטור מחובת הנחה.

מכלוף מיקי זוהר: אם רוצים לקבור חוק, אפשר להפיל את זה.

מירב בן ארי: נשמה, אני קיבלתי בחיי פטורים מחובת הנחה.

מירב בן ארי: בוא נגיד שאין סיכוי שתקבל.

מכלוף מיקי זוהר: תהיה פה הצבעה דמוקרטית.

מכלוף מיקי זוהר: אני מאוד מסתקרן לדעת מה תעשו.

קטי קטרין שטרית: מירב, יש לנו התייעצות פה.

מכלוף מיקי זוהר: אני מאוד מסתקרן לדעת.

מירב בן ארי: יגיש.

זאב אלקין: אז תביא.

זאב אלקין: חשבתי שתביא היום.

מכלוף מיקי זוהר: אני אביא.

מירב בן ארי: איפה?

מירב בן ארי: אני לא רואה.

מכלוף מיקי זוהר: אני חייב לבדוק את זה.

זאב אלקין: למה לא היום?

מכלוף מיקי זוהר: אני חייב לראות מה תהיה הצבעת התקווה החדשה, מה תהיה הצבעת ימינה.

מכלוף מיקי זוהר: זה אתגר חשוב, על מנת שאני אראה כיצד מרצ תנהג מול הצעות חוק, למשל, של גדעון סער או הצעות החוק של ימינה.

אופיר כץ: או של איילת שקד.

אופיר כץ: יש לה הרבה הצעות חוק.

אופיר כץ: אני בדקתי.

אופיר כץ: אנחנו נביא אותם.

מכלוף מיקי זוהר: נכון.

מכלוף מיקי זוהר: אני העתקתי את כולם, אני מודה.

קטי קטרין שטרית: גם אני.

אופיר כץ: גם אתה?

מכלוף מיקי זוהר: העתקתי.

אופיר כץ: גם אתה?

מכלוף מיקי זוהר: כן.

מכלוף מיקי זוהר: אני העתקתי אותם.

קטי קטרין שטרית: אני כבר הגשתי אותם.

מכלוף מיקי זוהר: העתקתי.

יועז הנדל: מיקי, רמת האלסטיות שהגעתם אליה עם הרבנים היא יפה מאוד.

יועז הנדל: אני חושב שאף אחד יתחרה בזה.

מכלוף מיקי זוהר: תראה, אני אגיד לך משהו, דבר אחד בטוח פה, שאם לא תקום ממשלת ימין - -

מירב בן ארי: כן?

מכלוף מיקי זוהר: - - תקום ממשלה רעה לישראל.

מירב בן ארי: מה?

מירב בן ארי: מה?

מירב בן ארי: מה יכול להיות?

מכלוף מיקי זוהר: רעה.

מכלוף מיקי זוהר: רעה מאוד.

מירב בן ארי: כמה רע יהיה יותר ממה שהיה עד עכשיו?

מכלוף מיקי זוהר: את יודעת מה, אני אגיד לך למה היא תהיה רעה.

מירב בן ארי: כן?

מכלוף מיקי זוהר: אני אגיד לך למה, כי בסוף אנשים צריכים לזכור - - -

עודד פורר: כי לא יהיה בה את המשרד לחיזוק ולקידום קהילתי.

מכלוף מיקי זוהר: רגע, לא.

מכלוף מיקי זוהר: לא, לא.

מכלוף מיקי זוהר: עודד, אתה לא נחשד כאחד שרוצה לפעול נגד ההתיישבות.

מכלוף מיקי זוהר: אבל אני שואל אותך, עודד, שאלה.

קטי קטרין שטרית: אתה עוד קונה את זה?

קטי קטרין שטרית: נו, בחייך.

מכלוף מיקי זוהר: עודד, אני רוצה לשאול שאלה: כמה תקציב יועבר ליהודה ושומרון על ידי שר החינוך ניצן הורוביץ'?

עודד פורר: מיקי, אני אשאל אותך שאלה מאוד פשוטה.

מכלוף מיקי זוהר: כמה תקציב יועבר ליהודה ושומרון?

מכלוף מיקי זוהר: תענה לי.

עודד פורר: אני אשאל אותך שאלה מאוד פשוטה.

מכלוף מיקי זוהר: תענה לי.

עודד פורר: דווקא אותך, כמי שישב ולא בפעם הראשונה בראשות - - -

מכלוף מיקי זוהר: אתה מוכן לענות לשאלה שלי?

עודד פורר: כן.

עודד פורר: אני עונה.

מכלוף מיקי זוהר: כמה תקציבים יועברו ממשרד החינוך של ניצן הורוביץ' להתיישבות?

מכלוף מיקי זוהר: כמה?

עודד פורר: דווקא אתה כמי שישב לא פעם ולא פעמיים בראשות - - -

מאיר כהן: כמה תקציבים יועברו לבדואים בנגב?

עודד פורר: רגע, מאיר, תן לענות לו.

מכלוף מיקי זוהר: חכה, חכה.

עודד פורר: מאיר, תן רגע לענות לו.

מאיר כהן: כמה?

מכלוף מיקי זוהר: חכה.

מכלוף מיקי זוהר: הנגב לא יופקר.

מאיר כהן: כמה אדמות בנגב, כמה אדמות בנגב – תוותרו עליהן?

מכלוף מיקי זוהר: הנגב לא יופקר.

מכלוף מיקי זוהר: תענה לי, כמה?

מכלוף מיקי זוהר: אל תתחמק מהשאלה.

עודד פורר: אני אענה לך.

עודד פורר: אני רוצה לראות, קודם כול, אותך נותן פטור מחובת הנחה שלא נתת להצעה שלי על החלת הריבונות על בקעת הירדן.

מירב בן ארי: הוא לא נותן.

מכלוף מיקי זוהר: מי אמר לך שאני לא אתן?

עודד פורר: לא נתת לי.

מכלוף מיקי זוהר: מי אמר לך שאני לא אביא את זה מחר?

עודד פורר: לא נתת לי כשהיה לך - - -

מכלוף מיקי זוהר: אתה יודע שגם אני הגשתי את החוק?

מכלוף מיקי זוהר: גם אני הגשתי את החוק.

עודד פורר: 12 שנה אתם מנהלים את הממשלה הזאת.

מכלוף מיקי זוהר: מי אמר לך שאני לא אבקש לתת?

מכלוף מיקי זוהר: מי אמר לך?

עודד פורר: הקפאתם את הבנייה ביהודה ושומרון - - -

מכלוף מיקי זוהר: אחמד, אתה תצביע בעד פטור מחובת הנחה לריבונות על בקעת הירדן?

מכלוף מיקי זוהר: אתה תצביע בעד הפטור?

אחמד טיבי: תפנה את השאלה למנסור.

מכלוף מיקי זוהר: זו שאלה טובה.

מכלוף מיקי זוהר: עכשיו אני שואל אותך, יועז הנדל.

יועז הנדל: כן?

מכלוף מיקי זוהר: כמה כסף יזרום ליישוב אפרת, או לחלופין לאיתמר, על ידי מרב מיכאלי כשרת העבודה והרווחה או שרת הכלכלה?

יועז הנדל: כמו תמיד, מיקי.

מכלוף מיקי זוהר: כמה יזרום לשם?

עודד פורר: בדיוק כמו שהיה אצלכם.

עודד פורר: בדיוק כמו שזרם אצלכם.

קטי קטרין שטרית: נכון.

יועז הנדל: תן לי לענות.

מכלוף מיקי זוהר: כן?

מכלוף מיקי זוהר: אתה כשר התקשורת פעלת למען ההתיישבות.

מכלוף מיקי זוהר: כמה תפעל תמר זנדברג לטובת ההתיישבות?

מירב בן ארי: אבל הוא הולך להיות בממשלת שמאל הרעה.

מירב בן ארי: הוא הולכת לממשלה רעה.

עידן רול: מיקי, פתאום געגועים לממשלה שיש לכם.

יועז הנדל: אני אפעל למען כל מדינת ישראל.

יועז הנדל: מה שמטריד אותי הוא שאתם זנחתם את הנגב ואת הגליל, את המשילות.

יועז הנדל: זה מטריד אותי.

מכלוף מיקי זוהר: הבנתי.

מכלוף מיקי זוהר: אז היום ההתיישבות כבר לא רלוונטית?

יועז הנדל: לא, רגע.

עודד פורר: מה, ההתיישבות בנגב ובגליל היא לא רלוונטית לך, מיקי?

מכלוף מיקי זוהר: זה כבר לא חשוב יותר?

מכלוף מיקי זוהר: זה לא חשוב יותר?

עודד פורר: מיקי, ההתיישבות בנגב ובגליל לא חשובה לך?

מכלוף מיקי זוהר: ברור שכן.

מכלוף מיקי זוהר: אני בא מהפריפריה.

מכלוף מיקי זוהר: אתה לא יכול ללמד אותי על הפריפריה.

מכלוף מיקי זוהר: אבל דבר אחד אני אומר: זכרו, חברים, ביום שתקום הממשלה הרעה הזאת שלכם - -

עודד פורר: אני מדבר על הנגב והגליל, לא על הפריפריה שאתם הקפאתם.

מירב בן ארי: די - - - מיקי, זה לא מתאים לך.

מכלוף מיקי זוהר: - - מה שיקרה הוא שארץ ישראל, עם ישראל ותורת ישראל ישלמו מחיר כבד מנשוא.

עידן רול: מיקי, אולי היא תהיה רעה לך.

עידן רול: לא לכולם.

מירב בן ארי: היא תהיה טובה מאוד.

עידן רול: היא תהיה טובה לציבור, תהיה לרעה לג'ובים שאתה מחלק.

מכלוף מיקי זוהר: כל מי שרואה עצמו כימני – אוי ואבוי.

מכלוף מיקי זוהר: איך אפשר לאפשר הקמת ממשלה כזו?

מכלוף מיקי זוהר: איך?

מכלוף מיקי זוהר: איך?

עודד פורר: היא בעיקר תפגע בתפקידים שלכם.

מירב בן ארי: אתה באמת מאמין לעצמך כשאתה אומר את הדברים האלה?

מכלוף מיקי זוהר: בכל מילה.

מכלוף מיקי זוהר: בכל ליבי.

יועז הנדל: מיקי, מיקי - - -

מירב בן ארי: אני ישבתי איתך ארבע שנים.

מירב בן ארי: איזה צעדים - - -

יועז הנדל: - - -

מירב בן ארי: סליחה, רגע.

מירב בן ארי: תן לי שנייה.

מירב בן ארי: איזה צעדים של הימין עשיתם בארבע השנים?

מכלוף מיקי זוהר: אני מודה לך השאלה.

מירב בן ארי: תודה לי, בבקשה.

מכלוף מיקי זוהר: עכשיו, אני אענה לך.

מירב בן ארי: תגיד לי.

מכלוף מיקי זוהר: תקשיבי.

מירב בן ארי: חוק אחד שהעברנו - - -

מכלוף מיקי זוהר: את זוכרת את האמירה של אובמה - - -

עודד פורר: הם הקפיאו את הבנייה.

מירב בן ארי: רק רגע - - -

מכלוף מיקי זוהר: את זוכרת את האמירה – מירב, מירב - - -

עודד פורר: הם הקפיאו את הבנייה.

מירב בן ארי: והם הקפיאו את הבנייה.

מכלוף מיקי זוהר: מירב - - -

מירב בן ארי: שום רפורמה בבית המשפט העליון.

מכלוף מיקי זוהר: את זוכרת את האמירה של אובמה?

מכלוף מיקי זוהר: כן.

מכלוף מיקי זוהר: כן.

מכלוף מיקי זוהר: Yes, we can?

מכלוף מיקי זוהר: No brick.

מכלוף מיקי זוהר: את זוכרת את האמירה שלו?

מירב בן ארי: Yes, we can?

מכלוף מיקי זוהר: שלא תהיה לבנה אחת, הוא אומר.

מירב בן ארי: אה.

מכלוף מיקי זוהר: את יודעת כמה בנו בהתיישבות בתקופת אובמה?

מירב בן ארי: אה, אובמה אשם?

מירב בן ארי: סליחה, טעות שלי.

מירב בן ארי: אבל היית גם עם טראמפ?

מכלוף מיקי זוהר: יותר מכל השנים.

מירב בן ארי: אבל גם עם טראמפ.

מכלוף מיקי זוהר: אגב, את יודעת כמה כסף זרם להתיישבות בתקופת הממשלה שלנו?

מכלוף מיקי זוהר: את יודעת?

מירב בן ארי: מיקי, הייתי איתך.

מכלוף מיקי זוהר: את יודעת ששרי הליכוד ושרי הימין, גם של ימין וגם של הבית היהודי, הזרימו מאות מיליונים, אם לא מיליארדים להתיישבות.

מכלוף מיקי זוהר: מה תעשי עם תמר זנדברג כשרה בממשלה?

יועז הנדל: מיקי - - - ירושלים.

יועז הנדל: מה אתה מדבר?

תמר זנדברג: - - -

מכלוף מיקי זוהר: כמה כסף תעבירי להתיישבות?

עיסאווי פריג': מיקי - - -

מכלוף מיקי זוהר: אז למה נותנים לך את האפשרות להיות שרה בממשלה?

תמר זנדברג: מי שואל אותך?

מכלוף מיקי זוהר: הרי את תחריבי את ההתיישבות.

תמר זנדברג: מי אתה בכלל?

מכלוף מיקי זוהר: את תשמידי את ההתיישבות.

תמר זנדברג: מי אתה?

מכלוף מיקי זוהר: את תקומי בבוקר כדי לפגוע בהתיישבות.

עיסאווי פריג': אתה מכנס אותנו בשביל לעשות מופע?

מכלוף מיקי זוהר: זה מה שאתם עושים.

עיסאווי פריג': אתה עושה מופע יחיד.

עידן רול: מיקי, אולי תנצל את היומיים של המנדט לפנות את חאן אל-אחמר.

עידן רול: לא הספקתם לעשות את זה.

מכלוף מיקי זוהר: זה מה שאתם עושים.

קטי קטרין שטרית: - - -

מכלוף מיקי זוהר: אתם מבינים?

מכלוף מיקי זוהר: זה מה שאתם עושים, אנשי הימין, שמוכנים למכור את האידאולוגיה שלכם.

עיסאווי פריג': אתה עושה מופע יחיד.

עיסאווי פריג': זה מה שאתה עושה.

קטי קטרין שטרית: אתם תפנו את חאן אל-אחמר.

מכלוף מיקי זוהר: כל מי שמונע הקמת ממשלת ימין מביא אסון על ההתיישבות.

מכלוף מיקי זוהר: אסון.

קטי קטרין שטרית: מה, הוא מפריע.

עידן רול: אם כבר מופע יחיד, מיקי, אז עדיף - - - לפחות.

יועז הנדל: מיקי, בינתיים, את ההתנתקות העביר הליכוד.

עיסאווי פריג': מה, וואלה.

מכלוף מיקי זוהר: מה אתה אומר, אחמד?

מכלוף מיקי זוהר: אתה רוצה להגיד משהו?

קריאה: בואו נתחיל.

קריאה: יש משהו?

אופיר כץ: מה?

קריאה: יש משהו?

אופיר כץ: לבחור סגנים.

קריאה: אה.

קריאה: כן.

אחמד טיבי: מה שחשוב לממשלת ימין – אני רוצה להבין אם זה מה שהבנתי – זה תקציבים להתיישבות?

מכלוף מיקי זוהר: לא.

מכלוף מיקי זוהר: לא רק.

מכלוף מיקי זוהר: מה פתאום.

אחמד טיבי: זה מה שאמרת עכשיו.

מכלוף מיקי זוהר: דיברתי.

מכלוף מיקי זוהר: זה חלק מהנושאים.

אחמד טיבי: זה מה שאמרת?

מכלוף מיקי זוהר: זה נושא חשוב אבל לא הכול.

אחמד טיבי: אז תסביר את זה לחבר הכנסת מנסור.

אחמד טיבי: הוא יושב פה.

מכלוף מיקי זוהר: אז עכשיו אני אוסיף.

מכלוף מיקי זוהר: איך יתמודדו באותה ממשלה, ממשלת שמאל, עם האיום האירני, אם יאיר לפיד אומר שההסכם בסדר.

אחמד טיבי: זה מה שחשוב?

עידן רול: מיקי, מה אתה מבין באיום האירני?

עידן רול: מה אתה דואג להבטחות שלנו.

עידן רול: נסתדר.

עידן רול: תודה רבה.

יועז הנדל: מיקי, בינתיים אני רואה שבנגב ובגליל אין משילות.

מכלוף מיקי זוהר: אני מבין.

מכלוף מיקי זוהר: האמן לי, אני מבין.

מכלוף מיקי זוהר: איך תתמודדו?

עידן רול: ונעשה לך תדריך לאופוזיציה, כי אתה לא משופשף באופוזיציה, ככל הנראה.

אחמד טיבי: בשביל זה כינסת אותנו?

מכלוף מיקי זוהר: רגע, אני שואל עוד שאלה.

אחמד טיבי: בואו נתחיל את הישיבה.

מכלוף מיקי זוהר: רק רגע.

מכלוף מיקי זוהר: התחלנו אותה.

אחמד טיבי: איפה התחלנו?

מכלוף מיקי זוהר: אנחנו מדברים.

מירב בן ארי: הוא מדבר.

אחמד טיבי: חצי שעה הפסקה, מה.

מכלוף מיקי זוהר: זו הישיבה.

מכלוף מיקי זוהר: מה זה ישיבה?

מכלוף מיקי זוהר: בישיבה מדברים.

מירב בן ארי: הוא מדבר.

אחמד טיבי: אז תנו לו להתחיל.

מירב בן ארי: נתנו לו.

מכלוף מיקי זוהר: רגע.

יעקב מרגי: הינה, ממיקי למד את המושג פיליבסטר עצמו.

יועז הנדל: מיקי, בנגב ובגליל אין משילות עשור.

יועז הנדל: זה לא ממשלת שמאל עשתה.

יועז הנדל: זה אתה עשית.

יועז הנדל: ולכן לא תטפל בזה.

עידן רול: אולי אין לו הרבה זמן לעשות את זה גם.

מכלוף מיקי זוהר: אני שואל אתכם שאלה.

מכלוף מיקי זוהר: מה תקדמו למען ערכי הימין?

יועז הנדל: משילות, משילות בנגב ובגליל, כל מה שלא עשית.

מכלוף מיקי זוהר: אתם תקדמו משילות?

יועז הנדל: כן.

יועז הנדל: אתה קידמת?

מכלוף מיקי זוהר: מי ייתן לך לקדם משילות?

יועז הנדל: אתה קידמת משילות?

מכלוף מיקי זוהר: מרצ תיתן לך לקדם משילות?

יועז הנדל: מה עשית?

יועז הנדל: מה עשית כדי לקדם את המשילות?

מכלוף מיקי זוהר: מפלגת העבודה תיתן לך לקדם משילות?

יועז הנדל: מה עשית?

מכלוף מיקי זוהר: תגיד לי, אתה מדבר ברצינות?

יועז הנדל: מה עשית?

עידן רול: למה?

עידן רול: לכם יש משילות?

עידן רול: לכם יש משילות בנגב?

עידן רול: לכם יש משילות איפשהו, מיקי?

מכלוף מיקי זוהר: אתה תוכל לקדם משילות בממשלה הזאת?

מכלוף מיקי זוהר: אתה מאמין לעצמך?

יועז הנדל: מה אתה עשית למען המשילות?

מכלוף מיקי זוהר: תגיד לי, אתה רציני, יועז?

יועז הנדל: מה אתה עשית למען המשילות בנגב ובגליל?

יועז הנדל: כלום.

יועז הנדל: כלום.

מכלוף מיקי זוהר: אני שאלתי אותך שאלה: מה אתה יודע לקדם בממשלה הזאת?

עידן רול: מיקי, אתה כמו יו"ר התנועה לחוסר משילות.

עידן רול: אל תלמד אותנו - - -

מכלוף מיקי זוהר: אתה לא יכול לקדם.

מכלוף מיקי זוהר: אתה לא יכול לקדם כלום.

מכלוף מיקי זוהר: כלום.

קריאה: די.

יועז הנדל: - - - את הדבר היחיד שעשית.

יועז הנדל: בוא נעשה רגע סדר - - -

עידן רול: אתם ממשלת ימין הכי כושלת במשילות שהייתה פה.

עיסאווי פריג': מה אתה רוצה?

עיסאווי פריג': אתה עושה הצגת יחיד?

מכלוף מיקי זוהר: אתה רוצה לומר משהו?

עיסאווי פריג': אני מבקש ממך להיות ענייני.

מכלוף מיקי זוהר: אתה רוצה לומר משהו?

אחמד טיבי: להתחיל את הישיבה.

עיסאווי פריג': להתחיל את הישיבה.

עיסאווי פריג': זה הכול.

עיסאווי פריג': די כבר.

מכלוף מיקי זוהר: התחלתי.

מכלוף מיקי זוהר: אז תבקש זכות דיבור.

מכלוף מיקי זוהר: תבקש זכות דיבור, תקבל.

זאב אלקין: למה, אחמד?

זאב אלקין: אתה לא נהנה?

זאב אלקין: למה לא?

עיסאווי פריג': מיקי, אני לא רוצה זכות דיבור.

מכלוף מיקי זוהר: אתה רוצה לדבר?

מכלוף מיקי זוהר: אז תן לי לדבר.

מכלוף מיקי זוהר: בסדר גמור.

עיסאווי פריג': אז תתחיל את הישיבה, בבקשה.

עיסאווי פריג': זה הכול.

עידן רול: יאללה, מיקי, יש לנו עוד דברים לעשות.

זאב אלקין: למה?

זאב אלקין: תן לו ליהנות.

זאב אלקין: נשארו לו עוד יומיים, תן לו ליהנות.

מכלוף מיקי זוהר: אז קודם כול, אתה צודק, זאב, נשארו לי כנראה יומיים.

מכלוף מיקי זוהר: וביומיים האלה אני רוצה להגיד את מה שיש לי לומר.

מכלוף מיקי זוהר: זה בסדר גמור.

זאב אלקין: בוודאי.

זאב אלקין: אני מגן על זכותך לדבר עד שעה 16:00.

עיסאווי פריג': אני לא רוצה להיות הקהל שלך כדי להקשיב לך.

עיסאווי פריג': די עם זה כבר.

מכלוף מיקי זוהר: בסדר גמור.

מכלוף מיקי זוהר: נכון.

מכלוף מיקי זוהר: יש לנו בדיוק עוד 16 דקות.

מכלוף מיקי זוהר: אז תראו, מה שאני רוצה לומר הוא שהרעיון שרציתי לכנס היום את הישיבה הוא בעצם ליישם את אותן מסקנות, שרצינו למנות חמישה סגנים נוספים.

מכלוף מיקי זוהר: אני מבין שאתם לא מגיעים להסכמות.

מכלוף מיקי זוהר: והדבר הזה, בסופו של דבר, משאיר את הנשיאות עם שלושה סגנים בלבד.

אחמד טיבי: אוקיי.

מכלוף מיקי זוהר: השאלה: האם יש לכם דרך להגיע להסכמות ביניכם?

אחמד טיבי: תקריא את השמות שרצית להביא.

עיסאווי פריג': למה?

עיסאווי פריג': לא.

עיסאווי פריג': לא רוצה אותם.

מכלוף מיקי זוהר: אני לא - - -

מאיר כהן: לא, לא.

מאיר כהן: הוא לא רצה.

אחמד טיבי: יא חביבי.

מכלוף מיקי זוהר: רגע.

מאיר כהן: הוא לא רצה.

מכלוף מיקי זוהר: רגע, אחמד.

אחמד טיבי: העבירו לנו שמות.

אחמד טיבי: אני רוצה לדעת אם זה נכון.

מכלוף מיקי זוהר: יש שם אחד שאני כנראה לא הייתי מקריא בכל מצב.

אחמד טיבי: תגיד אותו.

מכלוף מיקי זוהר: אחמד טיבי.

אחמד טיבי: אז תגיד את השני.

מכלוף מיקי זוהר: אז אני אומר, אני רציתי להביא שמות שמוסכמים על הגוש השני.

מכלוף מיקי זוהר: וכרגע אתם לא מעבירים את השמות, ואני שואל: למה אנחנו תוקעים את עבודת - - -

עיסאווי פריג': למה אתה לא מקים ועדת קורונה?

מכלוף מיקי זוהר: רגע, אז תגידו את מה שאתם רוצים למור.

מכלוף מיקי זוהר: בסדר גמור.

אחמד טיבי: יגידו.

מכלוף מיקי זוהר: למה אתם תוקעים את עבודה הכנסת, את היכולת שלה לתפקד, ולא מאפשרים להקים את הנשיאות כמו שצריך?

מכלוף מיקי זוהר: למה?

מכלוף מיקי זוהר: זו השאלה.

עידן רול: מיקי, די, יאללה.

עידן רול: אלה ספינים קבועים.

עידן רול: אין בן אדם אחד בציבור ובתקשורת שחושב שאנחנו משתקים את הכנסת ולא אתם.

עידן רול: יאללה, חלאס עם - - -

מכלוף מיקי זוהר: נו, באמת.

מכלוף מיקי זוהר: אני הקמתי ועדת הכספים וועדת החוץ והביטחון, לא אתם.

עידן רול: תודה רבה באמת.

מכלוף מיקי זוהר: אתם התנגדתם להקים אותן.

עידן רול: אתם כבר שנתיים תוקעים את המדינה.

עידן רול: יאללה, נו, באמת.

מכלוף מיקי זוהר: אתם מנעתם כמעט את ההקמה שלהן.

מכלוף מיקי זוהר: אם לא היינו עושים את המאמץ הגדול הזה, לא היו קמות הוועדות האלה.

עידן רול: ממילא שייך לפיל שמכבד את עצמו.

עידן רול: אז באמת.

מכלוף מיקי זוהר: אתם לוחצים פה להקים את הוועדות בשם הניסיון שלכם לסחוט אותנו.

עידן רול: כולנו פילון.

עידן רול: הכתבים הפוליטיים כאן לא מאמינים לספין.

עידן רול: בואו נתקדם למשהו קונקרטי.

מכלוף מיקי זוהר: מה לעשות, יש אמת, יש מציאות.

מכלוף מיקי זוהר: היא יותר חזקה מהכול.

עידן רול: החוק מגדיר שאתה חייב להקים ועדות.

מכלוף מיקי זוהר: אז מה אתה אומר, זאב?

מכלוף מיקי זוהר: כן, אני שומע אותך.

מכלוף מיקי זוהר: בבקשה.

קריאה: קשקשן.

זאב אלקין: קודם כול, אם כבר מדברים פה מי תקע ומי לא תקע את עבודת הכנסת, זה לא אנחנו שמנענו במשך שבועיים הקמה של ועדת מסדרת עד שיסתדר מספר או יסתדר משהו בכוכבים.

מכלוף מיקי זוהר: זה היה קשה.

מכלוף מיקי זוהר: זו הייתה עבודה קשה.

זאב אלקין: בכנסת הזאת שברתם שיא של למעשה שיתוק מוחלט של הכנסת.

זאב אלקין: לא היה כדבר הזה באף כנסת מאז שהוקם מנגנון של הוועדה המסדרת.

זאב אלקין: זה דבר אחד.

זאב אלקין: ולכן אל תגלגל את זה אלינו.

זאב אלקין: אתם מנעתם במשך תקופה ארוכה פיקוח פרלמנטרי במדינת ישראל בכל התחומים, כולל בוועדת החוץ והביטחון.

זאב אלקין: זה דבר אחד.

זאב אלקין: הדבר השני, במפגש שקיימנו עם יושב-ראש הכנסת, אגב, מטעם מפלגת הליכוד, בפעם האחרונה שאני זוכר, אמר יושב-ראש הכנסת ששלושת הוועדות שהכי דחוף להקים וחובה להקים, כדי שהכנסת תתפקד באופן נורמלי הן: ועדת החוץ והביטחון הזמנית, ועדת הכספים הזמנית וועדת קורונה הזמנית או קבועה, זה לא משנה.

תמר זנדברג: הוא לא ידע מי המעומדת לראשות הוועדה.

עידן רול: כנראה.

זאב אלקין: זה מה שהוא אמר.

זאב אלקין: עכשיו פתאום, כשהתגבשנו על מועמדת, כמה מפתיע, כן?

זאב אלקין: שתמשיך את מה שהיא עשתה בכנסת הקודמת, יפעת שאשא-ביטון, פתאום זה לא דחוף.

עודד פורר: אתה מכיר אותה?

זאב אלקין: פתאום זה לא דחוף, פתאום אין קורונה.

אחמד טיבי: הסיכוי שסמוטריץ' יסכים ללכת עם מנסור גדול יותר מאשר שאשא תלך עם מיקי זוהר.

מכלוף מיקי זוהר: שמע, זה ניתוח מעניין.

עיסאווי פריג': למה דווקא שאשא?

מכלוף מיקי זוהר: זה ניתוח מעניין.

אחמד טיבי: כי זה מה שהוא אמר.

זאב אלקין: אז פתאום, מיקי, זה כבר לא דחוף.

זאב אלקין: פתאום זה לא חשוב.

זאב אלקין: פתאום הנושא של הקורונה הוא לא חשוב.

זאב אלקין: אני לא מבין איך בדיוק אנחנו מפריעים לכנסת לעבוד, כי כשהתכנסנו פה בפעם הראשונה נאמר שמבחינת היושב-ראש שני סגנים או שלושה סגנים מפסיקים לו בתקופה הזמנית.

זאב אלקין: קיבלתם שלושה, אתם שולטים באופן מלא בנשיאות, עושים בנשיאות מה שאתם רוצים.

זאב אלקין: גם זה לא בסדר?

זאב אלקין: אנחנו מפריעים לכם להפריע לעצמכם, זה בערך מה שאתה אומר כרגע.

מכלוף מיקי זוהר: לא.

מכלוף מיקי זוהר: לא.

זאב אלקין: עכשיו באנו ואמרנו: רוצים לסיים את כל התהליך הזמני, בוא תביא גם את ועדת הקורונה.

זאב אלקין: אגב, גם הייתה הסכמה איתך על הדבר הזה.

זאב אלקין: ברגע שהחלטת לחזור מזה ואמרת: תביאו את זה כשאני כבר לא אהיה כאן, יעברו עוד יומיים-שלושה, אז גם הסגנים יכולים לחכות יומיים-שלושה.

זאב אלקין: אני סמוך ובטוח ששלושת הסגנים הזמניים שנבחרו יעמדו בלחץ האדיר של הרבה שעות עבודת הכנסת יחד עם היושב-ראש וידעו לתת מענה.

מכלוף מיקי זוהר: תראה, לגבי יפעת שאשא-ביטון, יש לי תשע אלף סיבות למה לא להסכים שהיא תהיה יושבת-ראש ועדת הקורונה.

קארין אלהרר: שאף אחת לא עניינית.

מכלוף מיקי זוהר: ו-9,000 נדבקים ביום בתקופה שהיא החליטה לעשות ככל העולה על רוחה בניגוד גורמי המקצוע ובניגוד לעמדת הממשלה ובניגוד הבריאות הבכירים.

אחמד טיבי: לסמוטריץ' יש רק סיבה אחת על מנסור - - -

זאב אלקין: מיקי, אתה רוצה שנדבר על חודש ינואר?

זאב אלקין: אתה רוצה שנדבר על כמה אנשים נדבקו בחודש ינואר, מיקי?

זאב אלקין: מיקי, בוא נספור כמה אנשים מתו מקורונה - - - וכמה מתו אחרי זה.

מכלוף מיקי זוהר: 9,000 נדבקים ביום אלו 9,000 סיבות למה אני לא יכול לאפשר לשאשא-ביטון להיות יושבת-ראש הוועדה.

עידן רול: מיקי, כמו שניהלתם את נתב"ג ושכחתם לסגור אותו?

מכלוף מיקי זוהר: אבוי לבריאות הציבור, אם נאפשר לגברת הזאת לחזור להיות יושבת-ראש הוועדה.

זאב אלקין: בואו נספור את המספרים.

זאב אלקין: בוא נספור את המספרים - - -

עידן רול: מיקי, בוא נתחיל לספור מחדלים של הממשלה שלכם, איך הפקרתם את נתב"ג, איך ניהלתם את הכול בצורה פושעת.

מכלוף מיקי זוהר: זה אחד.

עיסאווי פריג': זה לא משרת את ראש הממשלה בנימין נתניהו לשים את שאשא-ביטון.

עיסאווי פריג': אז זה המצב.

מכלוף מיקי זוהר: אבל אני בסך הכול חושב שסיכומים נועדו כדי לעמוד בהם.

מירב בן ארי: להפר אותם.

מכלוף מיקי זוהר: ואתם כרגע שוב פעם חוזרים בכם בפעם המי יודע כמה.

מכלוף מיקי זוהר: ולכן אני שוקל לפחות להביא להצבעה – ואני שואל אתכם באמת, רוצה לשמוע את עמדתכם, מאיר ואחמד וזאב וכל מי מארגן את הגוש הנגדי: מה קורה אם נביא שם או שניים של אנשים שצפויים היו להתמנות בין כה וכה?

מכלוף מיקי זוהר: כן, בבקשה, אחמד.

אחמד טיבי: תודה רבה.

יעקב מרגי: קרן, מזל טוב.

קרן ברק: אחמד, אמרת - - -

יעקב מרגי: לא?

אחמד טיבי: דקה, דקה.

אחמד טיבי: המינוי שלך הוא מינוי גורלי, אבל יש דברים משניים.

מכלוף מיקי זוהר: סגנית יושב-ראש.

אחמד טיבי: מיקי, בישיבה הקודמת רצית להביא ארבעה מועמדים לסגן יושב-ראש והטלת על הגוש השני שם, את שמי, וכאילו במסגרת הדיל הזה.

אחמד טיבי: ולכן אני לא הסכמתי.

אחמד טיבי: ביקשתי ממך לא להצביע עבורי.

אחמד טיבי: כך גם היום הוצעו שלושה שמות – עיסאווי, אלעזר שטרן ואנוכי – ואנחנו שוב אומרים לך: אל תצביע על השמות האלה.

מכלוף מיקי זוהר: ועל השמות שלנו?

אחמד טיבי: דקה, דקה.

אחמד טיבי: אני מבין שלצערי הרב יש לך רוב כמעט לכל הצעה שאתה רוצה להביא.

אחמד טיבי: אתה יכול לכופף את ידיי מי שמתנגדים לך.

אחמד טיבי: אני זוכר איך התחיל כל מערכת הבחירות.

אחמד טיבי: ככה לא עובדים בוועדה המסדרת.

מכלוף מיקי זוהר: אני לא מתכוון להביא המלצה שהיא לא בהסכמה.

אחמד טיבי: חשוב.

אחמד טיבי: זה חשוב.

מכלוף מיקי זוהר: אני אומר את זה.

אחמד טיבי: אוקיי.

מכלוף מיקי זוהר: כי למה?

מכלוף מיקי זוהר: משום שלא תיאמתי עם אף גורם באופן כזה שיבוא להצבעת רוב ונגד.

מכלוף מיקי זוהר: לכן אני אומר שאם לא נגיע להסכמות על עניין תוספת הסגנים או לפחות על חלק מהסגנים, אם אתם לא התכנסתם בתוככם – יש עוד שני סגנים שכן צריכים להתחיל בעבודתם כסגני יושב-ראש הכנסת – אם אין בינינו הסכמה על החמישה, לפחות תאפשרו לי למנות עוד שניים.

מכלוף מיקי זוהר: אני חושב שבסוף, א', זה לא פוגע בכם, ויש אנשים שהיו צפויים במסגרת ההסדר הזה להיות חלק מנשיאות הכנסת והיום הם לא, בגלל הוויכוחים בתוככם.

אחמד טיבי: מיקי, מה השתיים?

מכלוף מיקי זוהר: השתיים הן קרן ברק ומיכל וולדיגר.

מכלוף מיקי זוהר: קרן ברק מהליכוד ומיכל וולדיגר מהציונות הדתית.

מאיר כהן: אתה אמרת קרן ברק.

מאיר כהן: מה אתה עכשיו מוסיף?

מכלוף מיקי זוהר: לא, כי אנחנו מחויבים, אצלנו בגוש שלנו, לשמות הללו.

מכלוף מיקי זוהר: ולכן אני חושב שזה לא צריך להפריע לכם למנות אותן.

קריאה: - - -

אחמד טיבי: מה?

קריאה: - - -

אחמד טיבי: בוודאי שלא.

מכלוף מיקי זוהר: למה לא?

קרן ברק: אמרת שזה בסדר.

אחמד טיבי: מה קרה לך, מיקי?

מכלוף מיקי זוהר: מה הסיבה?

מאיר כהן: אם הוא שם רק אותך, הוא רוצה - - -

מכלוף מיקי זוהר: מה זה מפריע לכם?

קרן ברק: אבל אתה אמרת.

קרן ברק: אתה אמרת - - -

אחמד טיבי: גם אותך וגם נציג של הציונות הדתית.

מכלוף מיקי זוהר: גם ככה אין קשר.

מכלוף מיקי זוהר: בעוד יומיים תוסיפו את ההסכמים שלכם.

מירב בן ארי: למה אתה לא שם את קרן לבד עם אחמד?

מכלוף מיקי זוהר: לא.

מירב בן ארי: למה גם קרן וגם מיכל?

מכלוף מיקי זוהר: מה אתם רוצים?

מכלוף מיקי זוהר: את קרן ואת אחמד?

מירב בן ארי: אני רק שואלת אותך רק שאלה.

מירב בן ארי: זה אפשרי מבחינתכם?

מירב בן ארי: אני רק שואלת.

מכלוף מיקי זוהר: אני מבחינתי רוצה לעשות היום משהו פה בהסכמה.

מכלוף מיקי זוהר: אם תהיה הסכמה, נביא אותו.

מכלוף מיקי זוהר: אם לא, אני לא אביא אותו.

מירב בן ארי: תגיד מה שאתה רוצה אבל.

מכלוף מיקי זוהר: אבל הנקודה היא אחת.

עודד פורר: אני חושב שההסכמה צריכה להיות כוללת.

עיסאווי פריג': כוללת.

מכלוף מיקי זוהר: כן.

מכלוף מיקי זוהר: אבל עדיין אתם בסופו של דבר, בגלל אי הסכמות ביניכם, מונעים מאחרים לעשות את עבודתם.

אחמד טיבי: לא.

מירב בן ארי: לא נכון.

עידן רול: אין לנו הסכמות איתך.

עיסאווי פריג': הסכמות שלי לא יהיו איך שאתה רוצה.

זאב אלקין: יכול לא להגיע להסכמות.

זאב אלקין: תלוי בהמשך.

אלכס קושניר: איך אתם כל פעם נופלים בפח הזה?

מכלוף מיקי זוהר: לא, כי אתם צריכים עוד תפקיד.

זאב אלקין: - - -

מכלוף מיקי זוהר: כי אתם צריכים עוד תפקיד.

זאב אלקין: לא עניין של תפקיד.

מכלוף מיקי זוהר: ליפעת שאשא-ביטון, וצריכים תפקיד.

זאב אלקין: לא.

זאב אלקין: זה לא עניין של עוד תפקיד.

מכלוף מיקי זוהר: אז אני אסכן את בריאות הציבור בשביל לסדר לכם תפקיד?

זאב אלקין: אני שמעתי מיושב ראש הכנסת - - -

עיסאווי פריג': כן.

עיסאווי פריג': ראינו את זה בהר מירון.

מכלוף מיקי זוהר: נראה לך שאני אעשה את זה?

מכלוף מיקי זוהר: אוי ואבוי לי.

מכלוף מיקי זוהר: אני לא אעשה את זה.

עיסאווי פריג': ראינו - - -

מכלוף מיקי זוהר: בריאות הציבור הוא מעל סידור ג'ובים שלכם.

מכלוף מיקי זוהר: נכון, אופיר?

מכלוף מיקי זוהר: סידור ג'ובים או בריאות הציבור?

אופיר כץ: - - -

מכלוף מיקי זוהר: זה מה שאנחנו עושים?

מכלוף מיקי זוהר: אני אתן לשאשא-ביטון להיות יושבת-ראש ועדת קורונה?

מכלוף מיקי זוהר: אוי ואבוי.

קרן ברק: לפני דקה אמרתם - - -

אחמד טיבי: אבל הוא מביא את הציונות הדתית.

מירב בן ארי: לכי אליו.

מירב בן ארי: לכי אליו.

מירב בן ארי: מה יש לך?

מאיר כהן: - - -

מירב בן ארי: זה לא הבעיה שלך.

מירב בן ארי: מאיר ואחמד זה לא הבעיה שלך.

אחמד טיבי: - - -

מאיר כהן: לכי אליו.

מאיר כהן: אם הוא שם אותך - - -

קרן ברק: הוא יצביע בעדי.

מכלוף מיקי זוהר: שמחה.

אחמד טיבי: לא.

אחמד טיבי: לא אמרתי שאצביע בעדך.

אחמד טיבי: הוא אמר לך, נאפשר את ההצעה.

מאיר כהן: בוודאי.

מאיר כהן: תעברי, עכשיו.

מאיר כהן: - - - אמרתי לך.

מירב בן ארי: קרן - - -

שמחה רוטמן: חשבתי שיש חלוקה גושית.

מכלוף מיקי זוהר: אבל בינתיים הם לא מוכנים.

מאיר כהן: לנו אין בעיה עם קרן.

עודד פורר: הגוש שלכם מתפורר.

אחמד טיבי: לא.

אחמד טיבי: הבעיה שלי להצביע.

קרן ברק: אבל הם מוכנים.

מאיר כהן: שיביא אותה.

עודד פורר: מיקי, זה נראה כאילו יש לכם התפוררות שם.

מירב בן ארי: יש את הבעיה בגוש שלך.

עודד פורר: מיקי, יש לך התפוררות שם.

מיכאל מלכיאלי: עודד, אל תחמם.

קטי קטרין שטרית: אתה בגוש השמאל, עודד?

קטי קטרין שטרית: שאני אבין.

קטי קטרין שטרית: אתה בגוש השמאל?

עודד פורר: אני לא יודע למה מלכיאלי לא סגן?

קטי קטרין שטרית: תגידו את זה לבוחרים שלכם.

קטי קטרין שטרית: אתם לא צריכים לטרטר אותם.

עודד פורר: מלכיאלי, למה אתה לא סגן?

מיכאל מלכיאלי: כי - - - בדרישה.

מכלוף מיקי זוהר: אתם לא מוכנים לאפשר למנות אותה?

עודד פורר: אה, הבנתי.

קטי קטרין שטרית: גוש השינוי, הבורר.

מירב בן ארי: בינתיים, גוש השינוי עוזר לחברה שלך.

קטי קטרין שטרית: אין לי בעיה, אבל בינתיים, את יודעת, לפחות יגיד דברים בטעם.

קטי קטרין שטרית: מספיק כבר עם כל השקרים האלה.

בועז טופורובסקי: אפשר לסגור את הישיבה?

אחמד טיבי: לא.

אחמד טיבי: אנחנו, כולנו, מתנגדים להצעה להוסיף שני סגנים.

קריאות: - - -

אחמד טיבי: לא, לא.

אחמד טיבי: אבל מיקי התחייב להביא רק בהסכמה.

מכלוף מיקי זוהר: נכון.

מכלוף מיקי זוהר: מה ההסכמה שניתן להגיע לגביה היום?

מכלוף מיקי זוהר: חברים, אפשר לדעת?

מכלוף מיקי זוהר: זאב, מה ההסכמה שניתן?

זאב אלקין: כל הסגנים וועדת הקורונה.

מכלוף מיקי זוהר: מה?

זאב אלקין: כל הסגנים וועדת הקורונה.

מכלוף מיקי זוהר: לא, אבל משהו אחר.

זאב אלקין: למה משהו אחר?

מכלוף מיקי זוהר: להביא את קרן אתם מוכנים?

זאב אלקין: אתה רוצה - - -

מכלוף מיקי זוהר: אתה מוכן?

עידן רול: למה מינויים חד-צדדים עכשיו?

עידן רול: לא הבנתי.

מכלוף מיקי זוהר: אתה מוכן להביא את קרן?

זאב אלקין: דיברת לפני עשר דקות - - -

עידן רול: מיקי, קרן ומה?

עידן רול: אפשר להביא לכם את קרן?

יעקב מרגי: מיקי, אפשר לסגור בלי ועדת הקורונה?

מכלוף מיקי זוהר: מה?

יעקב מרגי: אפשר בלי ועדת הקורונה?

מכלוף מיקי זוהר: אני לא אעשה הצבעה נגד ובעד עכשיו.

מכלוף מיקי זוהר: או שמסכימים או שלא, מה.

עידן רול: מה ההצעה שלך?

מכלוף מיקי זוהר: להביא את קרן.

מכלוף מיקי זוהר: אפשר?

יעקב מרגי: לפעמים, הלו - - -

מכלוף מיקי זוהר: אתם לא משתתפים?

מכלוף מיקי זוהר: אתה תשתתף בהצבעה?

זאב אלקין: אנחנו נגד.

מכלוף מיקי זוהר: על קרן, רק קרן.

מכלוף מיקי זוהר: רק קרן.

זאב אלקין: צריך למנות הכול ביחד.

מירב בן ארי: אחמד, דבר עם מאיר.

אחמד טיבי: מה?

מירב בן ארי: דבר עם מאיר.

אחמד טיבי: מאיר, איפה מאיר?

מירב בן ארי: מאיר.

מכלוף מיקי זוהר: נו, מה אתם אומרים?

מכלוף מיקי זוהר: נגמר עוד דקה הזמן.

אחמד טיבי: חמש דקות התייעצות סיעתית.

עיסאווי פריג': למה?

עיסאווי פריג': למה?

עיסאווי פריג': טיבי, למה?

אופיר כץ: מה הוא אמר?

מכלוף מיקי זוהר: התייעצות סיעתית.

עיסאווי פריג': הוא רוצה רק להשאיר את עצמו, מיקי.

מכלוף מיקי זוהר: לא.

מכלוף מיקי זוהר: אני רוצה להסכים איתכם.

מכלוף מיקי זוהר: לא באתי להביא פה משהו חד-צדדי.

עיסאווי פריג': לא.

עיסאווי פריג': מה זה מפריע לך?

מכלוף מיקי זוהר: אני אומר, תנו לקרן.

מכלוף מיקי זוהר: מפריע לכם לתת לקרן?

עודד פורר: - - -

מכלוף מיקי זוהר: נו, אבל הם מתנגדים כמו אני לא יודע מה.

זאב אלקין: אפשר התייעצות סיעתית, אדוני היושב-ראש?

מכלוף מיקי זוהר: כן.

מכלוף מיקי זוהר: אבל כדי שזה יקרה אתם צריכים לחזור לפני השעה 16:00.

זאב אלקין: אפשר התייעצות?

מכלוף מיקי זוהר: כדי שזה יקרה אתם צריכים לחזור לפני השעה 16:00.

זאב אלקין: מה?

מכלוף מיקי זוהר: אנחנו צריכים שתחזרו לפני השעה 16:00 להצבעה.

קרן ברק: יש בדיוק עוד דקה.

קרן ברק: יש דקה.

זאב אלקין: יש עוד ארבע דקות.

מכלוף מיקי זוהר: למה אתה כזה רשע?

מכלוף מיקי זוהר: היית איתה שנים במפלגה.

מכלוף מיקי זוהר: למה אתה מתנהג ככה?

זאב אלקין: אני מאוד אוהב את קרן.

מכלוף מיקי זוהר: אז למה אתה פוגע בה עכשיו?

זאב אלקין: צריך למנות אותה יחד עם כולם.

מכלוף מיקי זוהר: אז בוא נמנה אותה.

מכלוף מיקי זוהר: מה הבעיה?

אופיר כץ: רגע, הוא צריך אישור ממרצ.

מכלוף מיקי זוהר: תביאו הצבעה וזהו.

מכלוף מיקי זוהר: תפסיקו.

זאב אלקין: - - -

מכלוף מיקי זוהר: בהסכמה, לא בהתנגדות.

קרן ברק: לא, זאב.

קרן ברק: אתה פוגע בי.

תמר זנדברג: - - -

מכלוף מיקי זוהר: מה?

אופיר כץ: למה?

אופיר כץ: זה חדש לך?

מכלוף מיקי זוהר: לא, אמרתי שזה בא בהסכמה.

מכלוף מיקי זוהר: לא אמרתי - - -

אופיר כץ: הוא יותר קיצוני מכולם.

אופיר כץ: אחרים מסכימים, הוא לא.

תמר זנדברג: אבל בהסכמה.

מכלוף מיקי זוהר: אז תסכימו.

תמר זנדברג: לא רוצים להסכים.

קרן ברק: זאב, זאב - - -

אופיר כץ: לפני שבוע היה בליכוד, אתמול.

אופיר כץ: זה לא להאמין לדבר הזה.

אופיר כץ: זה לא להאמין.

אופיר כץ: אחרים מסכימים, הוא לא.

אופיר כץ: לפני יומיים הוא היה בליכוד.

קרן ברק: הוא לא יצביע נגד.

מכלוף מיקי זוהר: התייעצות סיעתית.

מכלוף מיקי זוהר: בואו נחזור לפה בדקה ל-16:00.

מכלוף מיקי זוהר: בדקה ל-16:00 ננסה לעשות את ההצבעה.

מכלוף מיקי זוהר: טוב, חברים, הישיבה מתחדשת.

מכלוף מיקי זוהר: ובזאת היא גם ננעלת.